Bjørge Lillelien

Bjørge Lillelien (29. maaliskuuta 1927 Røyken – 26. lokakuuta 1987 Oslo) oli norjalainen urheilutoimittaja ja -selostaja NRK:lla.

Lillelien kirjoitti ylioppilaaksi vuonna 1945 ja muutti Yhdysvaltoihin, jossa hän opiskeli toimittajaksi Northwestern-yliopistossa Chicagossa. Hän työskenteli pari vuotta USA:ssa, kunnes palasi Norjaan ja aloitti filologian opinnot Oslon yliopistossa. Vuonna 1954 hänet palkattiin Fremtiden-lehteen, ja kolme vuotta myöhemmin hän siirtyi Norjan yleisradion palvelukseen. Squaw Valleyn talviolympialaisissa 1960 hänestä tuli NRK:n ensimmäinen varsinainen urheilutoimittaja. Lillelienistä tuli suosittu selostaja, joka eläytyi norjalaisten menestykseen tunteella. Hän kuoli syöpään 60-vuotiaana vuonna 1987.

Lähteet

Aiheesta muualla

Norjalaiset urheilutoimittajat
Urheiluselostajat
Vuonna 1927 syntyneet
Vuonna 1987 kuolleet